**Høringssvar:**

**Revisjon av Legeforeningens lover**

Norsk forening for palliativ medisin er en spesialforening i Legeforeningen som samler leger med interesse for palliasjonk og som arbeid innenfor dette feltet i helsetjenesten. Våre medlemmer jobber både i spesialisthelsetjenesten og i primærhelsetjenesten, i mobile plliative team, palliative sengeposter i sykehus kommunale, lindrende enheter og i nært samarbeid med fastleger og Pleie- og omsorgstjenesten i kommunene.

Vi Har følgende kommentarer til endringer i Legeforeningens lovgivning:

1. **Habilitet**

Vi gir full støtte til foreslåtte endringer, både om åpenhet og om at manglende habilitet først og fremst knyttes til økonomiske forhold der en person kan oppnå personlig vinning. Legemiljøet i Norge er såpass lite at det er umulig å og uhensiktsmessig å ekskludere alle som kjenner hverandre.

1. **Adgang til å lukke møter i Landsstyret:**

Endringen støttes. Det er positivt at terskelen for å lukke møter er høy, men det bør være mulig i særskilte tilfeller.

1. **Spesialforeninger:**

Støtter at foreninger som ikke har medlemmer eller aktivitet oppløses, som foreslått. Som spesialforening har vi imidlertid et innspill angående spesialforeningenes status. Spesialforeningene defineres ut fra faglige eller yrkesmessige særinteresser. Per nå er det bare foreningene for hovedspesialitetene som har plass i Legeforenings fagakse og fagråd. Spesialforeninger med et klart faglig grunnlag, som for eksempel Norsk forening for palliativ medisin, bør få plass i fagaksen, og dermed behandles ulikt foreninger med kun yrkesmessig eller ideologisk grunnlag. For vår del vil palliativ medisin bli representert når spesialitet blir godkjent, men vi spiller likevel inn dette på et prinsipielt grunnlag.

Stavanger 13.03.22

Målfrid Bjørgaas, styremedlem NFPM

Anne Fasting, leder NFPM